
REFERAT DE APROBARE
	
[bookmark: _Hlk148949421][bookmark: _Hlk148948932][bookmark: _Hlk215569603]privind aprobarea Documentației  tehnico-economice, faza Proiect Tehnic de Execuție, proiect nr. 7/2026, a indicatorilor tehnico – economici, a devizului general pentru obiectivul de investiție ”Amenajare trotuare și dispozitive de scurgere a apelor pluviale adiacente DN75 (Strada Transilvaniei), în Comuna Mihai Viteazu, județul Cluj„

Doamnelor și domnilor consilieri,

	Având în vedere demararea obiectivului de investiție ”Amenajare trotuare și dispozitive de scurgere a apelor pluviale adiacente DN75 (Strada Transilvaniei), în Comuna Mihai Viteazu, județul Cluj”, am procedat la contractarea serviciilor privind întocmirea Proiectului Tehnic de Execuție, proiect nr. 7/2026, a indicatorilor tehnico – economici, a Devizului General și a Documentațiilor privind obținerea avizelor și acordurilor  și proiectul pentru autorizarea executării lucrărilor de construire.
Lucrarea se va desfășura pe o lungime aproximativă de 4 km în localitatea Mihai Viteazu, de-a lungul DN75 (Str. Transilvaniei), pe ambele părți, prin modernizarea trotuarelor și a dispozitivelor de scurgere a apelor pluviale, asigurând dezvoltarea infrastructurii pentru pietoni, crearea și eliminarea decalajelor existente între mediul rural şi urban prin asigurarea condiţiilor pentru circulația pietonală, protecţia mediului, accesibilitate şi în general condiţii decente de trai.  
În prezent, în localitatea Mihai Viteazu, dispozitivele de colectare și evacuare a apelor pluviale în lungul drumului național DN75, ce străbate localitatea, sunt colmatate sau pe anumite sectoare inexistente. Acestea constau în șanțuri neprotejate, șanțuri protejate cu beton sau rigole.  De-a lungul timpului anumite sectoare de șanțuri s-au adâncit, iar la accesul apei în podețele transversale apa băltește și se infiltrează în corpul drumului. O altă deficiență o reprezintă colmatarea în timp a șanțurilor, cauzată neasigurării scurgerii corespunzătoare a apelor pe anumite sectoare. Trotuarele existente prezintă o îmbrăcăminte pavată. 
Sectoarele paralele cu drumul național în dreptul gospodăriilor din localitatea Mihai Viteazu nu au fost amenajate împreuna cu drumul.

Nu există un sistem integrat de colectare și evacuare a apelor în zonele cu densitate construită ridicată, iar în lipsa gurilor de scurgere și a unei canalizări pluviale adecvate, apele se acumulează pe trotuare și pe marginea carosabilului, determinând băltiri frecvente și afectarea platformei drumului.
Aceste deficiențe conduc la un nivel scăzut de funcționalitate a infrastructurii existente, generează disconfort pentru locuitori și contribuie la degradarea accelerată a drumurilor și trotuarelor. Totodată, ele cresc riscurile privind siguranța circulației pietonale, în special în zonele de acces la instituții publice, unități de învățământ și locuințe.
Pe baza constatării stării tehnice precare și a analizei cerințelor fundamentale, recomandările pentru îmbunătățirea situației existente includ:
· Traseul trotuarelor va fi în conformitate cu cel al drumului național, astfel partea carosabilă a drumului național, pe partea pe care se va realiza trotuarul va fi încadrată de bordură 20x25 cm. sau de acostament realizat din piatra sparta. Trotuarele vor fi încadrate înspre spațiul verde de bordură 10x15.
· Realizarea trotuarelor, cu amenajarea unui sistem rutier corespunzător pentru a asigura stabilitatea acestuia pe termen lung.
· Reconfigurarea sistemului de drenaj, pentru a preveni acumularea apei și a proteja integritatea materialelor.
· Având în vedere că sistemul rutier al drumului național DN75 va fi afectat în zona în care se montează bordurile, pe o lățime de 0,50m se va reface stratul de uzură. 
· Respectarea cerințelor de accesibilitate și asigurarea unor rampe corect dimensionate pentru persoanele cu dizabilități.
· Implementarea unui plan de întreținere periodică, care să includă inspecții și reparații pentru a menține trotuarele, accesele si colectarea/evacuarea apelor pluviale în stare bună.

Indicatori minimali, respectiv indicatori de performantă - elemente fizice/capacităti fizice care să indice atingerea tintei obiectivului de investitii - si, după caz, calitativi, în conformitate cu standardele, normativele și reglementările tehnice în vigoare:
	Indicatori
	U.M.
	Cantitate

	Lungime traseu
	m
	4.118

	Latime trotuare
	m
	1.00~4.00






Indicatori financiari, socio-economici, de impact, de rezultat/operare, stabiliti în functie de specificul și tinta fiecărui obiectiv de investitii;
	TOTAL GENERAL  
	 
	 
	12,984,641.89
	2,703,958.68
	15,688,600.57

	 Din care C+M  
	 
	 
	12,377,874.65

	2,599,353.68

	14,977,228.32

	 (1.2 + 1.3 + 1.4 + 2 + 4.1 + 4.2 + 5.1.1) 
	
	
	



În acest sens, am initiat un proiect de hotărâre prin care supun aprobării consiliului local, aprobarea Documentației tehnico-economice, faza Proiect Tehnic de Execuție, proiect nr. 7/2026, a indicatorilor tehnico – economici, a devizului general pentru obiectivul de investiție ”Amenajare trotuare și dispozitive de scurgere a apelor pluviale adiacente DN75 (Strada Transilvaniei), în Comuna Mihai Viteazu, județul Cluj„.

